ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΑΝAΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
Αρ. Φύλλου 32
2 Μαρτίου 2016
ΠΕΡΙΕΧΟΜΕΝΑ
ΑΠΟΦΑΣΕΙΣ
Χαρακτηρισμός ως μνημείου της γέφυρας, προγενέστερης των τελευταίων εκατό ετών, στην Τ.Κ.
Καστρίου, Δ.Ε. Μακρακώμης του Δήμου Μακρακώμης, Π.Ε. Φθιώτιδος, όπως αυτή αποτελείται από
τα εναπομείναντα κατά χώραν τμήματα και τα
συστατικά στοιχεία της, δηλαδή τα αποξηλωμένα μεταλλικά, αλλά και λίθινα στοιχεία, που βρί−
σκονται στην ευρύτερη περιοχή και όσα έχουν
εναποτεθεί σε παρακείμενο αγρό. .................................
Κύρωση τμήματος του υφιστάμενου δικτύου κοινοχρήστων χώρων σύμφωνα με το άρθρο 35 του
Ν. 3937/2011, εντός των ορίων του οικισμού Τερψιθέας της Δ.Ε. Λάρισας του Δήμου Λαρισαίων,
της Περιφερειακής Ενότητας Λάρισας. ......................
Κίνηση της διαδικασίας σύνταξης της μελέτης «Σχέδιο Χωρικής και Οικιστικής Οργάνωσης Ανοικτής
Πόλης (ΣΧΟΟΑΠ) της Δ.Ε. Μηλεών του Δήμου Νοτίου Πη λίου της Περιφερειακής Ενότητας Μαγνη−
σίας». .........................................................................................................
ΑΠΟΦΑΣΕΙΣ
Αριθμ. ΥΠΠΟΑ/ΓΔΑΜΤΕ/ΔΠΑΝΣΜ/
331727/29841/4193
(1)
Χαρακτηρισμός ως μνημείου της γέφυρας, προγενέστερης των τελευταίων εκατό ετών, στην Τ.Κ. Καστρίου,
Δ.Ε. Μακρακώμης του Δήμου Μακρακώμης, Π.Ε. Φθιώτιδος, όπως αυτή αποτελείται από τα εναπομείναντα
κατά χώραν τμήματα και τα συστατικά στοιχεία της,
δηλαδή τα αποξηλωμένα μεταλλικά, αλλά και λίθινα στοιχεία, που βρίσκονται στην ευρύτερη περιο−
χή και όσα έχουν εναποτεθεί σε παρακείμενο αγρό.
Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Του άρθρου 90 του Π.δ. 63/2005 (A΄ 98) «Κωδικοποίηση της Νομοθεσίας για την Κυβέρνηση και τα Κυβερ−
νητικά Όργανα» καθώς και ότι από την εφαρμογή των
κανονιστικών αυτών διατάξεων δεν προκαλείται δαπάνη
σε βάρος του Κρατικού προϋπολογισμού.
β) Του Ν. 2039/1992 (A΄ 61) «Περί Κύρωσης της Σύμβασης για την προστασία της Αρχιτεκτονικής Κληρονομιάς
της Ευρώπης».
γ) Του Ν. 3028/2002 (A΄ 153) «Για την προστασία των
Αρχαιοτήτων και εν γένει της Πολιτιστικής Κληρονομιάς» ιδίως του άρθρου 6 παρ. 4.
δ) Του Π.δ. 104/2014 (A΄ 171) «Οργανισμός Υπουργείου
Πολιτισμού και Αθλητισμού», καθώς και το Π.δ. 191/2003
(A΄ 146) «Οργανισμός του Υπουργείου Πολιτισμού» κατά
το μέρος που αυτό διατηρείται σε ισχύ με το άρθρο 70
του Π.δ 104/2014.
ε) Του άρθρου 1 του Π.δ. 70/2015 (Α΄ 114) «Ανασύσταση
των Υπουργείων.... » σχετικά με τη σύσταση Υπουργείου
Πολιτισμού και Αθλητισμού.
στ) Του Π.δ. 73/2015 (A΄ 116) «Διορισμός Αντιπροέδρου
της Κυβέρνησης, Υπουργών, Αναπληρωτών Υπουργών
και Υφυπουργών».
ζ) Την υπ’ αρ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/Α1/
272598/33659/30330/23405/ 6.10.2015 κοινή Απόφαση του
Πρωθυπουργού και του Υπουργού Πολιτισμού και Αθλητισμού για το διορισμό Μετακλητού Γενικού Γραμματέα
του Υπουργείου Πολιτισμού και Αθλητισμού (ΦΕΚ/ΥΟΔΔ/
706/6.10.2015).
2. Την υπουργική απόφαση ΥΠΠΟ/ΔΟΕΠΥ/ΤΟΠΥΝΣ/14/
3698/20.01.2004 «Οργάνωση και λειτουργία των Συμβουλίων του Ν. 3028/2002» (Β΄ 70).
3. Την κοινή υπουργική απόφαση ΥΠΠΟ/ΓΝΟΣ/49610/
28.11.1990 (ΦΕΚ 743/Β΄/29.11.1990) «Εξαίρεση από τον
περιο ρισμό των τριών υπογραφών».
4. Την από 09.11.2015 εισήγηση της Διεύθυνσης Προστασίας και Αναστήλωσης Νεώτερων και Σύγχρονων
Μνημείων και τα λοιπά στοιχεία του φακέλου.
5. Την κατά πλειοψηφία γνωμοδότηση του Κεντρικού
Συμβουλίου Νεωτέρων Μνημείων, σύμφωνα με το αριθ.
19/19.11.2015 πρακτικό, (θέμα 3ο), αποφασίζουμε:
Τον χαρακτηρισμό ως μνημείου, σύμφωνα με τις διατάξεις του άρθρου 6 παρ. 1β του Ν. 3028/2002, της γέφυ−
ρας, προγενέστερης των τελευταίων εκατό ετών, στην
Τ.Κ. Καστρίου, Δ.Ε. Μακρακώμης του Δήμου Μακρακώμης, Π.Ε. Φθιώτιδος, όπως αυτή αποτελείται από τα
εναπομείναντα κατά χώραν τμήματα και τα συστατικά
στοιχεία της, δηλαδή τα αποξηλωμένα μεταλλικά, αλλά
και λίθινα στοιχεία, που βρίσκονται στην ευρύτερη περιοχή και όσα έχουν εναποτεθεί σε παρακείμενο αγρό,
ώστε να καταστεί δυνατή η αποκατάστασή της μετά
VARVARA ZACHARAKI
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
από μελέτη, η οποία θα υποβληθεί προς έγκριση στο
ΥΠΠΟΑ, διότι αποτελεί ένα άρτιο κατασκευαστικά τεχνικό έργο, αντιπροσωπευτικό δείγμα μεταλλικής γέφυρας
του 19ου αιώνα, αλλά και σημαντικό τοπόσημο, άρρηκτα
συνδεδεμένο με την τοπογραφία και την κοινωνική και
οικονομική ιστορία της Φθιώτιδος.
Η παρούσα δεν αποτελεί αναγνώριση κυριότητας ή
τίτλου ιδιοκτησίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 12 Φεβρουαρίου 2016
Ο ΥΠΟΥΡΓΟΣ
ΑΡΙΣΤΕΙΔΗΣ ΜΠΑΛΤΑΣ
F
Αριθμ. 71/6467
(2)
Κύρωση τμήματος του υφιστάμενου δικτύου κοινοχρήστων χώρων σύμφωνα με το άρθρο 35 του
Ν. 3937/2011, εντός των ορίων του οικισμού Τερψιθέας της Δ.Ε. Λάρισας του Δήμου Λαρισαίων, της
Περιφερειακής Ενότητας Λάρισας.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟY ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ−ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις του Ν.δ. 17−7−1923 « Περί σχεδίων πόλεων κ.λπ.» (228 A΄) όπως ισχύει.
2. Τις διατάξεις του Ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης−Πρόγραμμα Καλλικράτης» (87 A΄) και ειδικότερα
το άρθρο 280 αυτού.
3. Τις διατάξεις του Π.δ. 138/2010 «Οργανισμός Αποκεντρωμένης Διοίκησης Θεσσαλίας − Στερεάς Ελλάδας»
(231 A΄).
4. Την πράξη 4 της 06−02−2015 του Υπουργικού Συμβουλίου «Αποδοχή παραιτήσεων των Γενικών Γραμμα−
τέων των Αποκεντρωμένων Διοικήσεων της Χώρας»
(24 Α΄).
5. Τις διατάξεις του άρθρου 56 του Ν. 4257/2014 «Επείγουσες ρυθμίσεις αρμοδιότητας Υπουργείου Εσωτερι−
κών» (93 A΄).
6. Τις διατάξεις του άρθρου 42 παρ. 5, εδάφιο β του
Ν. 1337/1983 «Επέκταση των πολεοδομικών σχεδίων Οικιστική ανάπτυξη και σχετικές ρυθμίσεις» (33A΄).
7. Τις διατάξεις του άρθρου 6 του Π.δ./24−4−1985
«Τρόπος καθορισμού ορίων οικισμών της χώρας κ.λπ.»
(181 Δ΄).
8. Την με αρ. 1828/2008 απόφαση του ΣτΕ.
9. Τις διατάξεις του άρθρου 35 του Ν. 3937/2011 (60 A΄)
«Διατήρηση της βιοποικιλότητας και άλλες διατάξεις»
όπως ισχύει σήμερα.
10. Την αριθμ. 39608/14−09−2011 (2200 Β΄) απόφαση του
Αν. Υπουργού ΠΕ.Κ.Α. «Έγκριση τεχνικών προδιαγραφών
σύνταξης διαγραμμάτων ή άλλων μελετών που απαιτούνται και καθορισμός περιεχομένου και στοιχείων που πε−
ριλαμβάνονται και αποτυπώνονται, για την εφαρμογή της
παραγράφου 1 του άρθρου 35 του Ν. 3937/2011 (A΄ 60)».
11. Την από 21−06−2012 Εγκύκλιο 12 της Διεύθυνσης
Πολεοδομικού Σχεδιασμού του ΥΠΕΚΑ με θέμα «Οδηγίες
και διευκρινίσεις για την κύρωση δικτύου κοινοχρήστων
χώρων».
12. Την με αρ. πρωτ. 5504/11−11−1985 απόφαση Νομάρχη
Λάρισας (341 Δ΄) «Καθορισμός ορίων οικισμού Τερψιθέα
Ν. Λάρισας με πληθυσμό μέχρι 2.000 κατοίκους και καθορισμός όρων και περιορισμών δόμησης αυτού».
13. Την υπ’ αριθμ. 5.234/10−11−2004 συμβολαιογραφική
πράξη παραχώρησης σε κοινή χρήση, του συμβολαιογράφου Λάρισας Χρήστου Λεωνίδα Τσιαμούρα που με−
ταγράφηκε στον τόμο 608 και αριθμό 374 την 30−11−2004
στο υποθηκοφυλακείο Λάρισας. Η υπ’ αριθμ. 5.234/
10−11−2004 συμβολαιογραφική πράξη αποτελεί πράξη
διόρθωσης του υπ’ αριθμ. 9.280/14−05−1986 συμβολαίου
«διανομής ακινήτου», της συμβολαιογράφου Λάρισας
Κωνσταντίας συζύγου Αθανασίου Κατσιάνα.
14. Τις υπ’ αριθμ. 215/2015 και 532/2015 αποφάσεις του
Δημοτικού Συμβουλίου του Δήμου Λαρισαίων με τις
οποίες εγκρίνει την έναρξη της διαδικασίας κύρωσης
του δικτύου κοινοχρήστων χώρων τμήματος του οικισμού Τερψιθέα.
15. Οι με αριθμ. πρωτ. 4467/02−06−2015 και 9721/09−12−2015
Ανακοινώσεις του Δήμου Λαρισαίων με τις οποίες δημοσιοποίησε τις υπ’ αριθμ. 215/2015 και 532/2015 Αποφάσεις
του Δημοτικού Συμβουλίου του Δήμου Λαρισαίων προκειμένου να υποβληθούν τυχόν ενστάσεις.
16. Τα φύλλα των εφημερίδων, στα οποία δημοσιεύθηκε η ανακοίνωση για την κύρωση του δικτύου κοι−
νοχρήστων χώρων του θέματος: α) εφημερίδα «Ελευθερία» στις 05−06−2015 και 10−12−2015 β) εφημερίδα
«www.kosmoslarissa.gr» στις 05−06−2016 και γ) εφημερίδα
«Κόσμος» στις 10−12−2015.
17. Το γεγονός ότι δεν υποβλήθηκε ένσταση κατά το
χρονικό διάστημα της ανάρτησης της πρόσκλησης για
την κύρωση του υφιστάμενου δικτύου κοινοχρήστων
χώρων του θέματος.
18. Το υπ’ αριθμ. πρωτ. 5507/08−07−2015 έγγραφο του
Δήμου Λαρισαίων, (αριθ. πρωτ. ΔΙ.ΠΕ.ΧΩ.ΣΧ. Θεσσα λίας
2235/123822/09−07−2015) με τα δικαιολογητικά και τα
σχέδια που το συνοδεύουν και εισήγηση του Τμήματος
Πολεοδομικού Σχεδιασμού του Δήμου Λαρισαίων προς
το Τμήμα Πολεοδομικού Σχεδιασμού και Εφαρμογών
της ΔΙ.ΠΕ.ΧΩ.ΣΧ. Θεσσαλίας.
19. Το με αριθμ. πρωτ 2235/123822/09−07−2015 έγγραφό
μας.
20. Την από 13−10−2015 αίτηση της Παπαλιάγκα Ισμήνης, (αριθ. πρωτ. ΔΙ.ΠΕ.ΧΩ.ΣΧ. Θεσσαλίας 3293/186805/
13−10−2015) με συμπληρωματικά στοιχεία.
21. Το υπ’ αριθμ. πρωτ. 327/14−01−2016 έγγραφο του
Δήμου Λαρισαίων, (αριθ. πρωτ. ΔΙ.ΠΕ.ΧΩ.ΣΧ. Θεσσαλίας
71/6467/15−01−2016) με τα συμπληρωματικά στοιχεία και
εισήγηση του Τμήματος Πολεοδομικού Σχεδιασμού του
Δήμου Λαρισαίων προς το Τμήμα Πολεοδομικού Σχεδιασμού και Εφαρμογών της ΔΙ.ΠΕ.ΧΩ.ΣΧ. Θεσσαλίας.
22. Το υπ’ αριθμ. πρωτ. 89908/15−04−2014 έγγραφο της
Διεύθυνσης Τεχνικών Υπηρεσιών του Δήμου Λαρισαίων.
23. Την από 18−12−2014 Τεχνική έκθεση της Διπλωματούχου Πολιτικού Μηχανικού Ισμήνης Παπαλιάγκα.
24. Το με χρονολογία Δεκέμβριο 2015 τοπογραφικό
διάγραμμα, σε κλίμακα 1:500 των Διπλωματούχων Πολιτικών Μηχανικών, Ισμήνης Παπαλιάγκα και Στέφανου
Λιάπη και τις υποβληθείσες φωτογραφίες.
25. Το γεγονός ότι από τις διατάξεις της παρούσας
διαπιστωτικής διοικητικής πράξης δεν προκαλείται δαπάνη εις βάρος του κρατικού προϋπολογισμού και του
οικείου ΟΤΑ.
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
Και επειδή
1. Η αρμοδιότητα κύρωσης δικτύου κοινοχρήστων χώρων σε οικισμό με πληθυσμό κάτω των 2.000 κατοίκων
οριοθετημένων κατά τις διατάξεις του Π.δ. 24/4−3/5/1985
(ΦΕΚ 181 Δ΄) ανήκει στο Γ.Γ.Α.Δ. κατά τα οριζόμενα στο
άρθρο 35 του Ν. 3937/2011 (ΦΕΚ 60 Α΄).
2. Το προς κύρωση παραχωρημένο εδαφικό τμήμα
θεωρείται κατάλληλο δεδομένου ότι συνδέεται με το
υφιστάμενο δίκτυο κοινοχρήστων χώρων του οικισμού,
αποφασίζουμε:
1. Την κύρωση τμήματος του υφιστάμενου δικτύου
κοινοχρήστων χώρων σύμφωνα με το άρθρο 35 του
Ν. 3937/2011, εντός των ορίων του οικισμού Τερψιθέας
της Δ.Ε. Λάρισας του Δήμου Λαρισαίων, της Περιφερειακής Ενότητας Λάρισας, όπως αυτό αποτυπώνεται στο με
χρονολογία Δεκέμβριος 2015 τοπογραφικό διάγραμμα,
σε κλίμακα 1:500 των Διπλωματούχων Πολιτικών Μηχανικών, Ισμήνης Παπαλιάγκα και Στέφανου Λιάπη, το
οποίο θεωρείται από τον Προϊστάμενο της Διεύθυνσης
ΠΕ.ΧΩ.ΣΧ. Θεσσαλίας, και αποτελεί αναπόσπαστο τμήμα
της παρούσας απόφασης.
2. Η ισχύς της απόφασης αυτής αρχίζει από την δημοσίευσή της στην Εφημερίδα της Κυβερνήσεως.
Η απόφαση αυτή και το συνοδεύον τοπογραφικό διάγραμμα, να δημοσιευθούν στην Εφημερίδα της Κυ−
βερνήσεως.
Λάρισα, 16 Φεβρουαρίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΗΛΙΑΣ ΤΣΕΛΙΓΚΑΣ
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
Αριθμ. 118/8830
(3)
Κίνηση της διαδικασίας σύνταξης της μελέτης «Σχέδιο
Χωρικής και Οικιστικής Οργάνωσης Ανοικτής Πόλης
(ΣΧΟΟΑΠ) της Δ.Ε. Μηλεών του Δήμου Νοτίου Πηλίου της Περιφερειακής Ενότητας Μαγνησίας.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ − ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις του άρθρου 4 παρ. 10 και του άρθρου
5 του Ν.2508/1997 (ΦΕΚ 124 Α΄) «Βιώσιμη οικιστική ανάπτυξη των πόλεων και των οικισμών της χώρας και
άλλες διατάξεις».
2. Τις διατάξεις του άρθρου 3 παρ. 1 του Ν. 1337/1983
(ΦΕΚ 33 Α΄) «Επέκταση πολεοδομικών σχεδίων, οικιστική
ανάπτυξη και σχετικές ρυθμίσεις».
3. Τις διατάξεις του Ν. 2503/1997 (ΦΕΚ 107 Α΄) «Διοίκηση, οργάνωση, στελέχωση Περιφέρειας, ρυθμίσεις
θεμάτων για την τοπική Αυτοδιοίκηση».
4. Τις διατάξεις του Ν. 3852/2010 (87/A΄/2010) «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης−Πρόγραμμα Καλλικράτης».
5. Τις διατάξεις του Π.δ/τος 138/2010 (213/A΄) «Οργανισμός της Αποκεντρωμένης Διοίκησης Θεσσαλίας−Στε−
ρεάς Ελλάδας».
6. Την πράξη 4 της 06−02−2015 του Υπουργικού Συμβουλίου «Αποδοχή παραιτήσεων των Γενικών Γραμματέων
των Αποκεντρωμένων Διοικήσεων της Χώρας» (ΦΕΚ 24 A΄).
7. Τις διατάξεις του άρθρου 56 του Ν. 4257/2014 «Επείγουσες ρυθμίσεις αρμοδιότητας Υπουργείου Εσωτερι−
κών» (ΦΕΚ 93 A΄).
8. Τις διατάξεις του Ν. 2831/2000 άρθρο 29 (ΦΕΚ 140 Α΄)
«Τροποποίηση των διατάξεων του Ν. 1577/1985 και άλλες
πολεοδομικές ρυθμίσεις».
9. Το γεγονός ότι σύμφωνα με το άρθρο 2 του Ν. 3852/
2010 ο πρώην Δήμος Μηλεών αποτελεί πλέον Δημοτική
Ενότητα (Δ.Ε.) του Δήμου Νοτίου Πηλίου που συστήθηκε
εκ νέου με το άρθρο 1 του ίδιου νόμου.
10. Την υπ’ αριθμ. 2594/28−05−2015 (3η Τροποποίηση)
Απόφαση του Περιφερειάρχη Θεσσαλίας για ένταξη της
πράξης: “Μελέτη ΣΧΟΟΑΠ Δήμου Μηλέων Ν. Μαγνησίας
με κωδικό MIS 277113 στο Επιχειρησιακό Πρόγραμμα «Θεσσαλία−Στερεά Ελλάδα − Ήπειρος»” (ΑΔΑ: 75ΣΗ7ΛΡ−7ΟΔ).
11. Το με αριθμ. πρωτ. 217/18−01−2016 (αριθμ. πρωτ.
ΔΙΠΕΧΩΣΧ Θεσσαλίας 118/8830/20−01−2016) έγγραφο του
Τμήματος Δομών Περιβάλλοντος της Π.Ε. Μαγνησίας και
Σποράδων της Περιφέρειας Θεσσαλίας.
12. Την υπ’ αριθμ. 59/20−02−2015 (ΑΔΑ: 6ΝΩΩΩΚΧ−8Φ9).
Απόφαση του Δημοτικού Συμβουλίου Νοτίου Πηλίου
περί έγκρισης της κίνησης της διαδικασίας σύνταξης
της μελέτης «Σχέδιο Χωρικής και Οικιστικής Οργάνωσης Ανοικτής Πόλης (ΣΧΟΟΑΠ) της Δ.Ε. Μηλεών (πρώην
Δήμου Μηλεών) του Δήμου Νοτίου Πηλίου της Περιφερειακής Ενότητας Μαγνησίας» και τον συνοδεύοντα
αυτήν χάρτη σε κλίμακα 1:100.000 όπου απεικονίζονται
τα Διοικητικά όρια της Δημοτικής Ενότητας Μηλεών
του Δήμου Νοτίου Πηλίου.
13. Τις διατάξεις του Ν. 3861/2010 (112 A΄) “Ενίσχυση της
διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια»
και άλλες διατάξεις”.
14. Το γεγονός ότι από τις κανονιστικές διατάξεις
αυτής της απόφασης δεν προκαλείται δαπάνη σε βάρος
του Δημοσίου κατά τις διατάξεις του άρθρου 90 του
Π.δ. 63/2005 (98/A΄), αποφασίζουμε:
Την κίνηση της διαδικασίας σύνταξης της μελέτης
«Σχέδιο Χωρικής και Οικιστικής Οργάνωσης Ανοικτής
Πόλης (ΣΧΟΟΑΠ) της Δ.Ε. Μηλεών (πρώην Δήμου Μηλεών) του Δήμου Νοτίου Πηλίου της Περιφερειακής
Ενότητας Μαγνησίας», τα όρια της οποίας απεικονίζονται στον συνημμένο χάρτη (σε κλίμακα 1:100.000), που
περιλαμβάνει όλη την έκταση της Δ.Ε. σύμφωνα με το
Ν. 3852/2010 (87 A΄) και αποτελεί αναπόσπαστο στοιχείο
της απόφασης αυτής.
Η ισχύς της παρούσας απόφασης, αρχίζει από την
δημοσίευσή της στην Εφημερίδα της Κυβερνήσεως.
Η απόφαση αυτή να αναρτηθεί στο διαδίκτυο σύμφωνα με την παρ.4 (19ζ) του άρθρου 2 του Ν. 3861/2010.
Η απόφαση αυτή με τον συνημμένο χάρτη σε κλίμακα
1:100.000 να δημοσιευθεί στην Εφημερίδα της Κυβερνήσεως.
Λάρισα, 23 Φεβρουαρίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΗΛΙΑΣ ΤΣΕΛΙΓΚΑΣ
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 21 004

[Source: 20161500032.pdf | Tokens: 13965]